EkBass/fiwiki-20250220-pages-articles huggingface dataset:
Wang Yi

Wang Yi ( s. 19. lokakuuta 1953 Peking) on kiinalainen diplomaatti ja poliitikko, joka on toiminut Kiinan kansantasavallan ulkoministerinä heinäkuusta 2023 (aiemmin vuosina 2013-2022). 1\. tammikuuta 2023 Wang nimitettiin kommunistisen puolueen ulkoasiainkomitean johtoon, joka on Kiinan ulkopolitiikan korkein asema. Wang liittyi Kiinan kommunistiseen puolueeseen vuonna 1981 ja suoritti kandidaatin tutkinnon vuonna 1982. Wang on toiminut diplomaattitehtävissä Japanissa ja työskennellyt useita vuosia ulkoministeriössä. Wang toimi Kiinan suurlähettiläänä Japanissa vuosina 2004–2007. Wang palasi ulkoministerin tehtävään 25. heinäkuuta 2023, kun Qin Gang erotettiin. == Lähteet == == Aiheesta muualla == * Viralliset verkkosivut Luokka:Kiinan ulkoministerit Luokka:Kiinalaiset diplomaatit Luokka:Vuonna 1953 syntyneet Luokka:Elävät henkilöt
Hirakawa

Hirakawa () on Japanin kaupunki Honshūn saarella Tōhokun alueella Aomorin prefektuurissa. Se sijaitsee sisämaassa prefektuurin eteläosassa Tsugarun tasangon eteläreunalla. Kaupungin länsirajalla virtaa Hirajoki, jolta se on saanut nimensä. Etelässä kaupunki rajautuu Akitan prefektuuriin. Hirakawassa on 30 764 asukasta (lokakuussa 2020) ja sen pinta-ala on 346,01 neliökilometriä. Hirakawa on kaupunkina suhteellisen nuori: se perustettiin vuonna 2006 liittämällä yhteen Hirakan ja Onoen maaseutukaupungit sekä Ikarigasekin kyläkunta. Kaupungin alue on luonteeltaan maaseutumainen, ja siellä viljellään riisin lisäksi omenoita ja koristekukkia. Vuoristoalueilla harjoitetaan metsätaloutta. Hirakawan rakennettuun kulttuuriperintöön kuuluvat Seitō Moriyoshin Meiji-kaudella rakennuttama Seibi-enin puutarha ja Saruka- jinjan šintolainen pyhäkkö. Matkailijoita kaupunkiin houkuttelevat useat kuumat lähteet (onsen), kuten Ikarigaseki-onsen ja Nurukawa-onsen. Osa kaupungin alueesta kuuluu Towadan–Hachimantain kansallispuistoon. Hirakawaa palvelevat JR Higashi-Nihonin Ōu-päälinja ja Kōnan-rautateiden Kōnan-linja. == Kuvia == Tiedosto:140914 Ikarigaseki Onsen Hirakawa Aomori pref Japan01o.JPG|Ikarigaseki-onsen Tiedosto:Saruga Shrine torii.jpeg|Saruka-jinja Tiedosto:HisayoshiDam1.JPG|Hisayoshin pato Tiedosto:Saruka Park (猿賀公園) - panoramio (1).jpg|Sarukan puistoa == Lähteet == == Aiheesta muualla == * Kaupungin internetsivut Luokka:Aomorin prefektuurin kaupungit
Grote Reber

Grote Reber (1911–2002) oli yhdysvaltalainen insinööri ja radioamatööri. 1937 Reber valmisti ensimmäisen suunnattavan radioteleskoopin ja löysi ensimmäiset radiolähteet. Tähtitieteilijä Liisi Oterman vuonna 1942 löytämä pikkuplaneetta 6886 Grote on nimetty Reberin mukaan. == Lähteet == == Aiheesta muualla == Luokka:Yhdysvaltalaiset insinöörit Luokka:Radioamatöörit Luokka:Vuonna 1911 syntyneet Luokka:Vuonna 2002 kuolleet
Lyman Spitzer

Lyman Spitzer (1914–1997) oli yhdysvaltalainen astrofyysikko. Spitzer on tutkinut tähtienvälistä ainetta, tähtien syntyä ja plasmafysiikkaa. Hänen ansiostaan Princetonissa aloitettiin kokeilut fuusioreaktorilla. Vuonna 1946 hän sai ajatuksen avaruusteleskoopeista, ja Spitzer-avaruusteleskooppi on nimetty hänen mukaansa. Myöskin asteroidi 2160 Spitzer on nimetty hänen mukaansa. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Astrofyysikot Luokka:Vuonna 1914 syntyneet Luokka:Vuonna 1997 kuolleet
Gustav Spörer

Gustav Friedrich Wilhelm Spörer (1822–1895) oli saksalainen tähtitieteilijä. Spörer tutki erityisesti auringonpilkkuja ja osoitti samaan aikaan Carringtonin kanssa, ettei Aurinko pyöri jäykän kappaleen tavoin. Hän havaitsi myös, että 11 vuoden jakson kuluessa pilkut siirtyvät kohti ekvaattoria. Hän löysi Maunderin minimin ja Spörerin minimi on nimetty hänen mukaansa. == Lähteet == == Aiheesta muualla == Luokka:Saksalaiset tähtitieteilijät Luokka:Vuonna 1822 syntyneet Luokka:Vuonna 1895 kuolleet
Amerikanarmenialaiset

Amerikanarmenialaiset (, ) ovat yhdysvaltalaisia, jotka ovat syntyneet tai joiden juuret ovat Armeniassa. Yhdysvaltain väestönlaskentaviraston mukaan Yhdysvalloissa asui 462 137 armenialaistaustaista henkilöä vuonna 2018. ==Tunnettuja amerikanarmenialaiset== *Andre Agassi, tennispelaaja *George Avakian, tuottaja *Adrienne Barbeau, näyttelijä *Cher, laulaja ja näyttelijä *Raymond V. Damadian, fyysikko *George Deukmejian, republikaanipoliitikko *Anna Eshoo, demokraattipoliitikko *Cyrinda Foxe, näyttelijä *Arshile Gorky, taidemaalaaja *Alan Hovhaness, säveltäjä *Albert Hughes, elokuvaohjaaja *Allen Hughes, elokuvaohjaaja *Khloé Kardashian, televisiopersoona *Kim Kardashian, seurapiirihenkilö *Kourtney Kardashian, muotisuunnittelija ja malli *Rob Kardashian, televisiopersoona *Robert Kardashian, asianajaja *Kim Kashkashian, viulisti *Harry T. Mangurian Jr., liikemies *Monte Melkonian, sotilas *Paul Motian, jazzrumpali ja -säveltäjä *Aram Saroyan, runoilija *William Saroyan, kirjailija == Lähteet == == Aiheesta muualla == *
Kuroishi

Kuroishi () on Japanin kaupunki Honshūn saarella Tōhokun alueella Aomorin prefektuurissa. Se sijaitsee sisämaassa prefektuurin eteläosassa Tsugarun tasangolla. Idässä kaupungin alue ulottuu Ōuvuorille. Kaupungin keskusta on rakentunut Aseishijoen varrelle. Kuroishissa on 32 634 asukasta (lokakuussa 2020) ja sen pinta-ala on 217,05 neliökilometriä. Kuroishi kehittyi Edo- kaudella 1600–1800-luvuilla pienenä linnanaluskaupunkina, joka kuului Hirosakin daimiokuntaan. Kaupunkioikeudet osana Japanin nykyistä kunnallishallintoa Kuroishille myönnettiin vuonna 1954, kun Kuroishin maaseutukaupunkiin liitettiin neljä kyläkuntaa. Kaupungissa toimii Aomorin prefektuurin maatalouden tutkimuskeskus, ja siellä on edistetty etenkin omenoiden viljelyä jo 1930-luvulta lähtien. Lisäksi alueella viljellään riisiä Kuroishissa on useita kuumia lähteitä (onsen), jotka kuuluvat Kuroishin onsen- kylään. Kaupunki toimii myös porttina Towadan–Hachimantain kansallispuistoon suuntautuvalle matkailulle. Kuroishia palvee Kōnan-rautateiden Kōnan-linja. == Kuvia == Tiedosto:Tsugaru Traditional Crafts Center07.jpg|Tsugarun perinteisten käsitöiden keskus Tiedosto:Nakano Zinzya (Kuroisi Si).jpg|Nakano- jinja Tiedosto:AseishigawaDam2.JPG|Aseishijoen pato Tiedosto:Kuroishi city center area Aerial photograph.1975.jpg|Kuroishin kantakaupunki vuoden 1975 ilmakuvassa == Lähteet == == Aiheesta muualla == * Kaupungin internetsivut Luokka:Aomorin prefektuurin kaupungit
Brock Commons Tallwood House

Brock Commons Tallwood House on Brittiläisen Kolumbian yliopiston 18-kerroksinen puurakenteinen opiskelija-asuntola Brittiläisen Kolumbian Vancouverissa sijaitsevalla Point Greyn kampuksella. Rakennus oli valmistuessaan vuonna 2017 korkein massiivipuurakenteinen rakennelma maailmassa, ja on Brock Commonsin rakennuskompleksin ensimmäinen valmistunut osa. Paikalla sijaitseva Brock Hall Annex puretaan rakennuksen toisen vaiheen tieltä. Brock Commons Tallwood Housen oli toinen Kanadan luonnonvaraministeriön Tall Wood Building Demonstration Initiative (TWBDI) -hankkeessa toteutetuista puurakentamisen pilottikohteista. == Lähteet == == Aiheesta muualla == *Asuntola Brittiläisen Kolumbian yliopiston verkkosivuilla Luokka:Vancouverin rakennukset ja rakennelmat Luokka:Opiskelija-asunnot
Sikkimin kieli

Sikkimin kieli (sikkimiksi འབྲས་ལྗོངས་སྐད་, bras ljongs skad) on sinotiibetiläisiin kieliin kuuluva kieli, jota puhutaan Intian Sikkimin osavaltiossa sekä paikoin Bhutanissa ja Nepalissa. Kielellä on virallisen kielen asema Sikkimin osavaltiossa englannin, nepalin ja lepchan rinnalla. Sikkimin puhuma-alue keskittyy Sikkimin osavaltion keskiosiin. Pohjoisessa, Kiinan rajalla, puhutaan tiibetiä. Kieli tunnetaan myös nimellä Sikkimin tiibetti, bhutia, dranjongke, dranjoke, denzongpeke tai denzongke. Kielen nimi tarkoittaa kutakuinkin "riisilaakson kieltä". Sikkimiä kirjoitetaan tiibetilläisellä kirjaimistolla. Sen läheisiä sukulaiskieliä ovat mm. dzongkha ja lakha. == Fonologia == === Vokaalit === Etinen Keskinen Takainen Suppea y u Keskivokaali ø o Avoin ɛ ɐ Lähde: === Konsonantit === Bilabiaali Alveolaari Retrofleksi Alveopalataali Palataali Velaari Glottaali Klusiili tavallinen b d ɖ g ʔ asp. pʰ tʰ ʈʰ kʰ soinniton b̥ d̥ ɖ̥ g̊ Affrikaatta tavallinen dz dʑ asp. tsʰ tɕʰ soinniton d̥ʑ̥ Frikatiivi z ɕ | ʑ h Nasaali m n ŋ Likvida l̥ ɽ̥ Approksimantti j w Lähde: == Lähteet == Luokka:Sinotiibetiläiset kielet Luokka:Intian kielet Luokka:Sikkim
Lepchan kieli

Lepcha (lepchaksi ᰛᰩᰵᰛᰧᰵᰶ; Róng ríng) on sinotiibetiläinen kieli, jota puhutaan pääsääntöisesti Sikkimin osavaltiossa Intiassa. Intian vuoden 2011 väestönlaskennan mukaan lepchalla on 47 331 äidinkielistä puhujaa. Lepchan puhuma-alue rajoittuu Sikkimin eteläosiin ja sen läheisiä sukulaiskieliä ovat mm. lhokpu ja gongduk. Kielen nimi lepcha on alkujaan nepalia ja tarkoittaa "epäselvä puhe". Lepchanpuhujat itse kutsuvat kieltä mieluummin nimellä róng ríng, joka tarkoittaa "rongien kieli". Lepchaa kirjoitetaan sekä omalla kirjoitusjärjestelmällä sekä tiibetiläisellä kirjaimistolla. == Fonologia == === Vokaalit === Etinen Keskinen Takainen Suppea i ɯ u Puolisuppea e ~ ɛ o Puoliavoin ʌ ɔ Avoin a Lähde: === Konsonantit === Labiaali Dentaali Alveolaari Retrofleksi Palataali Velaari Glottaali Klusiili tavallinen b d ɖ c g ʔ asp. pʰ tʰ ʈʰ cʰ kʰ Nasaali m n ɲ ŋ Affrikaatta tavallinen ts asp. tsʰ Frikatiivi v z ʒ h Tremulantti r Approksimantti w l j Lähde: == Status == Lepcha on virallinen kieli Sikkimin osavaltiossa englannin, sikkimin ja nepalin rinnalla. Vaikka lepcha on joidenkin koulujen opetuskieli, sen käyttö kaikilla elämän osa-alueilla on toistaiseksi vähäistä siitäkin huolimatta, että kielellä on melko rikas kirjallinen perinne. == Lähteet == Luokka:Sikkim Luokka:Sinotiibetiläiset kielet Luokka:Intian kielet
Caroline Unger

Caroline Unger (28. lokakuuta 1803 Stuhlweissenburg – 23. maaliskuuta 1877 Firenze) oli itävaltalainen ooppera- ja konserttilaulajana, äänialaltaan alttoCaroline Unger (1803-1877) - Fotografie einer Lithographie von Ferdinand von Lütgendorff Beethoven.de ja mezzosopraano.Unger, Caroline Grove Music Online Unger oli Theresianumin professori Johann Karl Ungerin tytär. Hän sai lauluopetusta muiden muassa Aloysia Weberiltä, Johann Michael Vogtilta ja Domenico Ronconilta. Unger teki debyyttinsä 24. helmikuuta 1824 Wienissä Kärntnertortheaterissa Dorabellan roolissa oopperassa Così fan tutte. Saman vuoden toukokuun 7. päivänä hän oli mukana kantaesittämässä Ludwig van Beethovenin yhdeksättä sinfoniaa. Vuonna 1825 Unger lähti impresario Domenico Barbaian luokse Italiaan, jossa hän saavutti menestystä useissa kaupungeissa. Hän loi La Scalassa Isolettan roolin Vincenzo Bellinin oopperassa La straniera. == Lähteet == Luokka:Itävaltalaiset oopperalaulajat Luokka:Altot Luokka:Mezzosopraanot Luokka:Vuonna 1803 syntyneet Luokka:Vuonna 1877 kuolleet
Joseph Seipelt

Joseph Seipelt (5. marraskuuta 1787 Ragendorf – 21. helmikuuta 1847 Wien) oli itävaltalainen ooppera- ja konserttilaulaja, äänialaltaan basso.Seipelt, Joseph Weber-Gesamtausgabe Seipelt aloitti musiikkiuransa kuorolaulajana Theater an der Wienissä ja sai lauluopetusta Antonio Salierilta. Näyttämöllä hän esiintyi ensimmäisen kerran Lembergissä, jossa hänellä oli kolmivuotinen kiinnitys. Vuosina 1815–1818 Seipelt johti teatteria Brodissa. Vuonna 1818 hän palasi Wieniin, jossa työskenteli Theater an der Wienissä, Kärntnertortheaterissa ja Theater in der Josefstadtissa. Seipelt aloitti vuonna 1831 työskentelyn kuoronjohtajana Kärntnertortheaterissa. Seipelt lauloi vuonna 1823 Kuninkaan hahmon Carl Maria von Weberin Euryanthessa, ja vuonna 1824 hän tulkitsi basso-osan Ludwig van Beethovenin yhdeksännen sinfonian kantaesityksessä. == Lähteet == Luokka:Itävaltalaiset oopperalaulajat Luokka:Bassot Luokka:Vuonna 1787 syntyneet Luokka:Vuonna 1847 kuolleet
Mulawin

Mulawin on televisioyhtiö GMA Networkin esittämä filippiiniläinen draamasarja. Sen päärooleissa ovat Richard Gutierrez, Angel Locsin ja Dennis Trillo. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2000-vuosikymmenen televisiosarjat Luokka:GMA Networkin draamasarjat Luokka:Fantasiasarjat
Majika

Majika on televisioyhtiö GMA Networkin esittämä filippiiniläinen draamasarja. Sen päärooleissa ovat Angel Locsin ja Dennis Trillo. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2000-vuosikymmenen televisiosarjat Luokka:GMA Networkin draamasarjat Luokka:Fantasiasarjat
Asian Treasures

Asian Treasures on televisioyhtiö GMA Networkin esittämä filippiiniläinen draamasarja. Sen päärooleissa ovat Angel Locsin ja Robin Padilla. ==Näyttelijät== Luokka:Filippiiniläiset draamasarjat Luokka:2000-vuosikymmenen televisiosarjat Luokka:GMA Networkin draamasarjat Luokka:Seikkailusarjat
The Half Sisters

The Half Sisters on televisioyhtiö GMA Networkin esittämä filippiiniläinen draamasarja. Sen päärooleissa ovat Barbie Forteza ja Thea Tolentino. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
The General's Daughter

The General's Daughter on televisioyhtiö ABS-CBN:n esittämä filippiiniläinen draamasarja. Sen päärooleissa ovat Angel Locsin. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat Luokka:Toimintasarjat
Oh My G!

Oh My G! on televisioyhtiö ABS-CBN:n esittämä filippiiniläinen draamasarja. Sen päärooleissa ovat Janella Salvador. ==Näyttelijät== Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Born for You

Born for You on televisioyhtiö ABS-CBN:n esittämä filippiiniläinen draamasarja. Sen päärooleissa ovat Janella Salvador ja Elmo Magalona. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:Filippiiniläiset komediasarjat Luokka:2010-luvun televisiosarjat Luokka:ABS-CBN:n draamasarjat
Carl Henry Brans

Carl Henry Brans (s. 1935) on yhdysvaltalainen teoreettinen fyysikko. 1961 Brans julkaisi yhdessä Robert Dicken kanssa yleisen suhteellisuusteorian muunnelman, jossa gravitaatiovakio muuttuu ajan mittaan. Havainnoista ei kuitenkaan ole löydetty teorian ennustamia ilmiöitä. == Lähteet == == Aiheesta muualla == Luokka:Yhdysvaltalaiset fyysikot Luokka:Vuonna 1935 syntyneet Luokka:Elävät henkilöt
Magpahanggang Wakas

Magpahanggang Wakas on televisioyhtiö ABS-CBN:n esittämä filippiiniläinen draamasarja. Sen päärooleissa ovat Jericho Rosales ja Arci Muñoz. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Kailangan Ko'y Ikaw

Kailangan Ko'y Ikaw on televisioyhtiö ABS-CBN:n esittämä filippiiniläinen draamasarja. Sen päärooleissa ovat Anne Curtis, Kris Aquino ja Robin Padilla. ==Näyttelijät== Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Little Nanay

Little Nanay on televisioyhtiö GMA Networkin esittämä filippiiniläinen draamasarja. Sen päärooleissa ovat Kris Bernal ja Chlaui Malayao. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Ismaël Bullialdus

Ismaël Bullialdus (1605–1694) oli ranskalainen tähtitieteilijä. Hän keksi muuttuvien tähtien jaksollisuuden ja esitti 1667, että Mira Cetin jakso on 333 päivää. == Lähteet == == Aiheesta muualla == Luokka:Ranskalaiset tähtitieteilijät Luokka:Vuonna 1605 syntyneet Luokka:Vuonna 1694 kuolleet
Nikolai Luganski

Nikolai Lvovitš Luganski (; s. 26. huhtikuuta 1972 Moskova) on venäläinen pianisti.Nikolai Lugansky Mariinsky TheatreNikolai Lugansky AllMusicInterview: Nikolai Lugansky Chilperic.ch Luganski valmistui Tšaikovski-konservatoriosta (Moskova), jossa oli opiskellut Tatjana Nikolajevan ja Sergei Dorenskin johdolla. Hän on esiintynyt kansainvälisesti resitaaleissa ja festivaaleilla. Kamarimusiikin alalla hän on tehnyt yhteistyötä muiden muassa Vadim Repinin, Aleksandr Knjasevin, Mischa Maiskyn ja Leonidas Kavakoksen kanssa. Kapellimestareita, joiden johdolla hän on esiintynyt orkesterien solistina, ovat olleet esimerkiksi Juri Temirkanov, Kent Nagano, Charles Dutoit, Mihail Pletnev, Gianandrea Noseda ja Vladimir Jurowski. Luganski aloitti vuonna 1998 työskentelyn Moskovan konservatorion professorina. Huhtikuussa 2013 hänet nimitettiin Venäjän kansantaiteilijaksi. Vuonna 2018 hän sai Venäjän federaation valtionpalkinnon. Luganski on levyttänyt Harmonia Mundille Sergei Rahmaninovin ja muiden teoksia. == Lähteet == Luokka:Venäläiset pianistit Luokka:Vuonna 1972 syntyneet Luokka:Elävät henkilöt
Sherburne Wesley Burnham

Sherburne Wesley Burnham (1838–1921) oli yhdysvaltalainen amatööritähtitieteilijä. Burmhamin kiinnostus kohdistui kaksoistähtiin, joita hän löysi uusia yli 1 300. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1838 syntyneet Luokka:Vuonna 1921 kuolleet
Giovanni Cassegrain

Giovanni Cassegrain (1625–1712) oli ranskalainen lääkäri. Hän oli Gassegrain- kaukoputken todennäköinen keksijä. Täyttä varmuutta Cassegrainin henkilöllisyydestä ei kuitenkaan ole. == Katso myös == * Kaukoputki == Lähteet == Luokka:Vuonna 1625 syntyneet Luokka:Vuonna 1712 kuolleet
Jacques Cassini

Jacques Cassini (1677–1756) oli ranskalainen tähtitieteilijä. Hän oli Giovanni Domenico Cassinin poika. Cassini laati taulukot Saturnuksen kuiden liikkeiden laskemiseksi. == Lähteet == == Aiheesta muualla == Luokka:Ranskalaiset tähtitieteilijät Luokka:Vuonna 1677 syntyneet Luokka:Vuonna 1756 kuolleet
César-François Cassini de Thury

César-François Cassini de Thury (1714–1784) oli ranskalainen tähtitieteilijä. Hän oli Jacques Cassinin poika. Hänestä tuli isänsä jälkeen Pariisin observatorion johtaja. Hän aloitti laajan Ranskan topografikartan valmistamisen. == Lähteet == == Aiheesta muualla == Luokka:Ranskalaiset tähtitieteilijät Luokka:Vuonna 1714 syntyneet Luokka:Vuonna 1784 kuolleet
Charles-Eugène Delaunay

Charles-Eugène Delaunay (1816–1872) oli ranskalainen matemaatikko ja tähtitieteilijä. Delaunaystä tuli 1870 Pariisin observatorion johtaja. Hän kehitti taivaanmekaniikkaa, erityisesti Kuun liikkeen teoriaa. == Lähteet == == Aiheesta muualla == Luokka:Ranskalaiset matemaatikot Luokka:Ranskalaiset tähtitieteilijät Luokka:Vuonna 1816 syntyneet Luokka:Vuonna 1872 kuolleet
André Danjon

André Louis Danjon (1890–1967) oli ranskalainen tähtitieteilijä. Danjon kehitti uudenlaisia, erittäin tarkkoja havaintolaitteita, kuten Danjonin astrolabin. == Lähteet == == Aiheesta muualla == Luokka:Ranskalaiset tähtitieteilijät Luokka:Vuonna 1890 syntyneet Luokka:Vuonna 1967 kuolleet
Alexandru Dimitrie Xenopol

Alexandru Dimitrie (Alexander Demetrius) Xenopol (23. maaliskuuta 1847 Iași, Moldova – 27. helmikuuta 1920 Bukarest, Romania) oli romanialainen historiantutkija.Xenopol, Alexandru Dimitrie, BnF 24.10.2011, viitattu 25.11.2020 Xenopol, Alexander Demetrius. Tietosanakirja osa 10. Tietosanakirja-osakeyhtiö 1917 Xenopol opiskeli Berliinissä juridiikkaa ja historiaa. Hän oli vuodesta 1883 historian professori Iașin yliopistossa. Historiallisissa tutkimuksissaan hän keskittyi kahteen pääalaan: romanialaisten historiaan, jossa hän vastoin unkarilaisten historiantutkijoiden näkemystä pyrki korostamaan romanialaisten yhteyttä muinaisen Bysantin vallan aikaisiin roomalaisiin, sekä historian filosofiaan. Molemmilla aloilla hän sai tunnustusta. Xenopolin merkittävimpiä teoksia ovat muun muassa Les Roumains au moyen âge (1885); Istoria Romînilor din Dacia Traiana (1889–1893, myös lyhyempänä laitoksena ranskaksi: Histoire des roumains de la Dacie trajanne, 1890), Les principes fondamentaux de l’histoire (1899), Domnia lui Cuza-Voda (1903). == Lähteet == ==Aiheesta muualla== Luokka:Romanialaiset historioitsijat Luokka:Romanialaiset professorit Luokka:Vuonna 1847 syntyneet Luokka:Vuonna 1920 kuolleet
Anil Kumble

Anil Kumble (; s. 17. lokakuuta 1970 Bangalore) on intialainen kriketinpelaaja, pelipaikaltaan syöttäjä. Hän pelasi Intian krikettimaajoukkueessa vuosina 1990–2008. Kumble on eniten vastustajan lyöjiä polttanut intialaispelaaja sekä viisipäiväisissä test-otteluissa että yhden päivän maaotteluissa. Pelaamissaan 132 test-ottelussa hän poltti vastustajan lyöjän 619 kertaa. Hänen edellään kaikkien aikojen tilastossa ovat vain Muttiah Muralitharan ja Shane Warne. Pelaamissaan 271 yhden päivän maaottelussa paloja syntyi 337. Hän löi test-otteluissa 2 506 juoksua ja yhden päivän maaotteluissa 938. Kumble edusti Karnatakaa, Northamptonshireä, Leicershireä, Surreyta ja Royal Challengers Bangalorea. == Lähteet == Luokka:Intialaiset kriketinpelaajat Luokka:Vuonna 1970 syntyneet Luokka:Elävät henkilöt
Yerkesin observatorio

Yerkesin observatorio (), Lake Geneven rannalla Williams Bayssa, Wisconsinin osavaltiossa, sijaitseva observatorio, noin 100 km Chicagosta luoteeseen. George Ellery Hale hankki raitiovaunumiljönääri Charles Yerkesiltä rahat yhden metrin linssikaukoputkeen, joka valmistui 1897 ja on edelleen lajinsa suurin. == Lähteet == == Aiheesta muualla == * 'Today’s A Big Day': Wisconsin’s Yerkes Observatory Has New Ownership * A Bit of History Luokka:Yhdysvaltain observatoriot Luokka:Wisconsinin rakennukset ja rakennelmat
Forest Ray Moulton

Forest Ray Moulton (1872–1952) oli yhdysvaltalainen tähtitieteilijä. Moultonin erikoisalaa oli taivaanmekaniikka. Yhdessä Thomas Chrowder Chamberlinin kanssa hän esitti planeettojen syntyneen Auringon ja toisen tähden kohtaamisesta. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1872 syntyneet Luokka:Vuonna 1952 kuolleet
Taivas sylissäni

Taivas sylissäni (Himlen i min famn) on Carola Häggkvistin säveltämä ja Erik Hillestadin sanoittama joululaulu. Laulu julkaistiin vuonna 1999 Carola Häggkvistin esittämänä hänen LP-levyllään Jul i Betlehem. Laulun suomenkielisen version on sanoittanut Pia Perkiö ja se ilmestyi Maria Laakson tulkitsemana Suomen Lähetysseuran Taivas sylissäni -nimisellä joululevyllä vuonna 2001. Laulun ovat Suomessa levyttäneet myös muun muassa Arja Koriseva, Saara Aalto, Suvi Teräsniska, Diandra ja Katri Helena. Katri Helenan vuonna 2006 levyttämän laulun sanoitus on Maija Kalaojan käsialaa. Laulu kertoo Jeesuksen äidin Marian ajatuksista ja kysymyksistä, kun hän joutuu yllättäen keskelle mysteeriä ja tapahtumia joiden laajuudesta hän saattoi vain aavistella. Laulussa Marian ajatukset liikkuvat enkelin sanoissa, itämaan tietäjien vierailussa ja Betlehemin tähdessä. Laulu päättyy sanoihin: "Olet toisten kaltainen, lapsi lupauksien. Tuotko lapseni, nyt toivon maailmaan? Olet aarre sydänten, miten sinut suojelen? Helmassani kantaa itse taivastako saan?" Taivas sylissäni -joululaulu on Suomessa varsin suosittu. Äänestyksessä kauneimmasta joululaulusta vuonna 2019 se sijoittui neljänneksi. Teoston mukaan se oli soitetuimpien joululaulujen listalla seitsemännellä sijalla vuonna 2016. == Lähteet == Luokka:Ruotsalaiset joululaulut Luokka:Suomenkieliset joululaulut
Thomas Chrowder Chamberlin

Thomas Chrowder Chamberlin (1843–1928) oli yhdysvaltalainen geologi. Yhdessä Forest Ray Moultonin kanssa hän esitti aurinkokunnan syntyteorian, jonka mukaan kaksi tähteä ohitti toisensa niin läheltä, että vuorovesivoimat repivät kummastakin ainetta, joka sitten tiivistyi planeetoiksi. == Lähteet == == Aiheesta muualla == Luokka:Yhdysvaltalaiset geologit Luokka:Vuonna 1843 syntyneet Luokka:Vuonna 1928 kuolleet
Fakir Ipi

Fakir Ipi (oikealta nimeltään Mirza Ali Khan, k. 16. huhtikuuta 1960) oli pakistanilainen heimopäällikkö, joka johti paštuheimoja ensin brittejä ja sittemmin Pakistania vastaan Waziristanin alueella. Fakir Ipi vaati ensin brittien lähtöä Waziristanista ja Pakistanin itsenäistyttyä hän kannatti itsenäisen Paštunestanin luomista. ==Elämäkerta== Mirza Ali Khanin syntymävuodesta annetaan eri tietoja eri lähteissä, kuten 1891 tai 1897. Mirza Ali oli taustaltaan Tori Kheli, osa Wazirien paštuheimoa. Hänen kotiseutunsa sijaitsi Pohjois-Waziristanissa tuolloin Brittiläiseen Intiaan kuuluneella Afganistanin vastaisella rajalla. Afganistanin vastainen Durand-linja tunnettiin levottomuuksistaan. Alueen heimot tekivät ryöstöretkiä ja britit vastasivat niihin rankaisuretkillään. Keskushallinnon valtaa ei alueelle edes ulotettu, vaan sitä hallittiin paikallisten heimopäällikköjen kautta diplomatian ja lahjusten keinoin. Maaliskuussa 1936 eräs nuori Ram Kori- niminen hindutyttö oli mennyt naimisiin erään Amir Noor-nimisen paštumiehen kanssa. Tytön äiti vetosi brittiläiseen tuomioistuimeen, sillä hänen mukaansa nyt islamiin kääntynyt tyttö oli siepattu. Amir Noor sai vankeustuomion ja tyttö palautettiin vanhemmilleen. Paikalliset heimot katsoivat islamiin kääntyneen tytön palauttamisen hinduperheeseen olleen suuren vääryyden. 14. huhtikuuta 1936 kokoontunut džerga päätti julistaa jihadin brittejä vastaan. Džerga kutsui koolle sotajoukon eli laškarin, jonka johtoon Fakir Ipi asetettiin. Fakir Ipi vaati tytön palauttamista muslimeille, brittien lähtöä Waziristanista ja kaikkien pidätettyjen heimon jäsenten vapauttamista. Britit vastasivat lähettämällä alueelle omia sotajoukkojaan. Fakir Ipi vetäytyi syrjäisen Gorwekhtin luolille, joista hän johti sotaansa brittejä vastaan yrittäen nostattaa muita heimoja brittejä vastaan. Liike ei kuitenkaan juurikaan kasvanut. Toisen maailmansodan aikana saksalaiset ja italialaiset yrittivät luoda yhteyksiä Fakir Ipiin, jolle toimitettiin rahaa ja aseita. Tarkoituksena oli sitoa brittijoukkoja alueelle, joita näin estettäisiin siirtymästä muille rintamille. Maailmansodan jälkeen brittivalta Intian niemimaalla päättyi. Pakistan ja Intia itsenäistyivät vuonna 1947 Intian jaon yhteydessä. Fakir Ipi ei tunnustanut uutta Pakistanin valtiota. Sen sijaan hänestä tuli Paštunestanin kannattaja. 21\. kesäkuuta 1947 pidettiin džerga, jossa annettiin tuki itsenäiselle Paštunestanille. Toinen džerga Gurwekissa 29. toukokuuta 1949 hyväksyi Fakir Ipin julistuksen Paštunestanin itsenäisyydestä.Fakir ipi sai tukea toimintaansa ulkomailta. Ajatusta tuki esimerkiksi Afganistan ja Intian Jawaharlal Nehru. Pakistan vastasi sotatoimin. Pakistanin ilmavoimat tekivät iskuja Fakir Ipin tukialuetta vastaan. Fakir Ipi ei koskaan luopunut sodastaan. Hän kuoli sairauteen 16. huhtikuuta 1960. Sittemmin paštut ovat muistaneet hänet vastarinnan symbolina. ==Lähteet== Luokka:Kapinajohtajat Luokka:Heimopäälliköt Luokka:Pakistanilaiset henkilöt Luokka:1890-luvulla syntyneet Luokka:Vuonna 1960 kuolleet
James Edward Keeler

James Edward Keeler (1857–1900) oli yhdysvaltalainen tähtitieteilijä. Saturnuksen renkaiden spektrin avulla Keeler osoitti 1895, etteivät renkaat pyöri jäykän kappaleen tavoin, ja vahvisti näin James Maxwellin jo aikaisemmin esittämän teoreettisen ennusteen. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1857 syntyneet Luokka:Vuonna 1900 kuolleet
Ymer (lehti)

Ymer on ruotsalainen maantieteellinen vuosikirja, aiemmin aikakauslehti, jota on vuodesta 1881 Tukholmassa julkaissut Svenska sällskapet för antropologi och geografi.Ymer. Tietosanakirja osa 10. Tietosanakirja-osakeyhtiö 1917Ymer, SSAG Svenska Sällskapet för Antropologi och Geografi. Viitattu 25.11.2020 == Lähteet == ==Aiheesta muualla== * Ymer, artikkeli, Nordisk familjebok 33. 1922 * Ymer, digitoituja vuosikertoja, Runeberg.org Luokka:Ruotsalaiset aikakauslehdet Luokka:Vuosikirjat Luokka:Tiedelehdet
Vesipuut

Vesipuut (Kirkia) on vesipuukasvien (Kirkiaceae) heimoon kuuluva pieni kasvisuku ja heimonsa ainoa suku. Sukuun kuuluu ainakin viisi lajia tai mahdollisesti muutama enemmän. == Lajeja == * Kirkia acuminata – valkovesipuu * Kirkia dewinteri * Kirkia leandrii * Kirkia tenuifolia * Kirkia wilmsii == Lähteet == == Aiheesta muualla == * Laji.fi: Vesipuut (Kirkia) * iNaturalist: Suku Kirkia * Global Biodiversity Information Facility (GBIF): Kirkia Luokka:Sapindales Luokka:Puut
Kemi City FC

Kemi City FC oli vuonna 2019 perustettu kemiläinen jalkapalloseura. Se pelasi kotiottelunsa Sauvosaaren urheilupuistossa. Seuran tunnusvärit olivat valkoinen ja sininen. Kemi City FC perustettiin talvella 2019 konkurssiin menneen PS Kemi Kingsin raunioille. Seura pelasi ensimmäisen kauden 2019 Kolmosta ja nousi kaudeksi 2020 Kakkoseen. Kemi City FC putosi Kakkosesta kauden 2021 päätteeksi ja samalla seura meni konkurssiin. Kemin Palloseura toimi Kemi City FC:n junioriorganisaationa. == Historia == PS Kemin konkurssin myötä kemiläistä jalkapalloilua jatkettiin Kolmosessa. Uusi seura Kermi City FC perustajina olivat samat tahot, jotka olivat mukana PS Kemin toiminnassa. Uuden seuran osaomistajaksi tuli brittiläinen urheilumarkkinointiyhtiö Redstrike 40 prosentin omistusosuudella.}} Näin puheenjohtajana ja joukkueen valmentajana olivat englantilaiset. Heistä tunnetuin oli aiemmin PS Kemiä valmentanut Tommy Taylor. Kemi City FC aloitti toimintansa PS Kemi Akatemian paikalla Pohjois-Suomen Kolmosessa kaudella 2019. Seura päätti kautensa lohkon voittajana nousten Kakkoseen kaudeksi 2020, jossa se sijoittui kahdeksanneksi. Kaudella 2021 Kemi City FC jäi lohkonsa viimeiseksi Kakkosessa ja putosi sarjasta. == Stadion == Kemi City FC pelaa pelinsa Sauvosaaren urheilupuiston takakentällä, jota on Kemin kaupungin toimesta kehitetty PS Kemi Kingsin Ykkösen ja Veikkausliiga-aikana eli vuosina 2015-2018. Katsomon kokonaiskapasiteetti on 4 500 katsojaa. Vuonna 2017 pääkatsomossa oli vuonna 1 100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä oli pieni istumakatsomo ja murskepintainen seisomakatsomo. Kentän reunalla oli myös VIP-tilat ja kuuluttamo. Stadion oli valaisematon. PS Kemin ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1 100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta. === PS Kemin puheenjohtajat === *Mark Tivey (2019) *Juha Pasoja (2019) == Pelaajat ja valmentajat == === Valmentajat === * Joukkueenjohtaja: * Valmentaja: Jari Åhman * Apuvalmentaja: Mikko Vilmunen === Entiset päävalmentajat === * Dean Sibson (2019) * Tommy Taylor (2019) == Sarjasijoitukset == Kausi Sarja Sija O V T H TM–PM P 2019 Kolmonen (Pohjosi-Suomi) 1\. 16 12 2 2 34-9 38 2020 Kakkonen (Lohko C) 8\. 17 7 0 10 28–32 21 2021 Kakkonen (Lohko C) 12\. 22 2 1 19 20–62 7 ==Lähteet== ==Aiheesta muualla== * Kemi City FCn virallinen sivusto Luokka:Suomalaiset jalkapalloseurat Luokka:Kemiläiset urheiluseurat Luokka:Vuonna 2019 perustetut urheiluseurat
Philip Childs Keenan

Philip Childs Keenan (1908–2000) oli yhdysvaltalainen tähtitieteilijä. Keenan on julkaissut suuren määrän artikkeleita tähtien spektroskopiasta. Parhaiten Keenan tunnetaan hänen yhdessä William Wilson Morganin ja Edith Kellmanin kanssa julkaisemastaan Yerkesin spektriluokittelusta. == Lähteet == Luokka:Yhdysvaltalaiset tähtitieteilijät Luokka:Vuonna 1908 syntyneet Luokka:Vuonna 2000 kuolleet
Haruka Watanabe

Haruka Watanabe (; s. 13. joulukuuta 1972 Ashikaga, Tochigi, Japani) on japanilainen maalivahtina pelannut jääkiekkoilija. Hän edusti Japanin naisten jääkiekkomaajoukkuetta olympialaisten naisten jääkiekkoturnauksessa 1998 Naganossa pelaten kolme ottelua päästettyjen maalien ottelukeskiarvolla 12.15. == Lähteet == Luokka:Japanilaiset jääkiekkomaalivahdit Luokka:Vuonna 1972 syntyneet Luokka:Elävät henkilöt
Academic Ranking of World Universities

Academic Ranking of World Universities (ARWU) on Kiinan Shanghaista peräisin oleva tuhannen (alkujaan 500) huippuyliopiston listaus. Sitä on julkaistu vuosittain vuodesta 2003 lähtien. ARWU-ranking kehitettiin Shanghain Jiao Tong -yliopistossa kiinalaisten poliittisen ja koulutushallinnon päättäjien apuvälineeksi Kiinan korkeakoulujen vertailemiseksi läntisiin akateemisiin opinahjoihin. Vuodesta 2009 listaa on julkaissut yksityinen konsulttiyritys (ShanghaiRanking Consultancy). ==Suomalaiset yliopistot ARWU-rankingissa== Vuonna 2007 suomalaisyliopistoista listalle pääsi viisi. Helsingin yliopisto nousi tuolloin pykälän sijalle 73, Turun yliopisto putosi kolmensadan joukosta, Oulun yliopisto nousi neljänsadan joukkoon ja TKK sekä Jyväskylän yliopisto pysyttelivät viidensadan joukossa. Vuonna 2012 Helsingin yliopisto oli listan sijalla 73, Oulun yliopisto ja Turun yliopisto sijoilla 301–400, Itä-Suomen yliopisto ja Jyväskylän yliopisto sijoilla 401–500. Vuonna 2020 tuhat yliopistoa kattavalla ARWU-listalla oli kahdeksan suomalaista yliopistoa. Helsingin yliopisto oli sijalla 74, Turun yliopisto sijaluokassa 301–400, Aalto-yliopisto 401–500, Itä-Suomen, Oulun ja Tampereen yliopistot sijaluokassa 501–600, Jyväskylän yliopisto 701–800 ja Lappeenrannan–Lahden teknillinen yliopisto sijaluokassa 901–1000. ==Kritiikki== Shanghain listan metodologiaa on kritisoitu ylipainotuksesta Nobel-palkintoihin ja teknisiin tieteisiin, millä aloilla korkeat lukemat siteerausindeksissä ovat muita yleisempiä. Lisäksi mittarina ovat englanninkieliset julkaisut, joissa amerikkalaisilla, briteillä ja australialaisilla on ollut kielietua. Shanghain listan laatijat ovat myöntäneet mittarien vääristyneen siten, että yliopiston ikä nostaa ja painottuminen humanistisiin tieteisiin tai yhteiskuntatieteisiin laskee sijoitusta. Korkeakoulututkijoiden kansainvälinen tutkimusyhteisö on hyvin yksimielinen siitä, että ranking-listat ovat haitallisia korkeakoulujärjestelmien kehittämiselle. Haitallisuus johtuu siitä, että huomio keskittyy vain statukseltaan parhaimpien menestykseen, ja heikompien kehittämisestä ei kiinnostuta, vaikka ne muodostavat enemmistön. ==Arviointiperusteet== Koulutuksen laatu: *Entisten opiskelijoiden voittamat Nobel-palkinnot ja Fieldsin mitalit. Painotus 10 % Henkilökunnan laatu: *Henkilökunnan voittamat Nobel-palkinnot ja Fieldsin mitalit. Painotus 20 % *Siteeratuimmat tutkijat 21 laajasta aihealueesta. Painotus 20 % Tutkimuksen laatu: *Nature ja Science -lehdissä julkaistut artikkelit (ei koske humanistisia tai yhteiskuntatieteellisiä korkeakouluja, joiden muut painotukset nousevat). Painotus 20 % *Artikkelit laajennetussa tiedesitaatti- indeksissä (Science Citation Index-expanded) tai sosiaalitieteiden sitaatti- indeksissä (Social Science Citation Index). Painotus 20 % Oppilaitoksen koko: *Akateeminen menestys suhteessa laitoksen kokoon. Painotus 10 % ==Lähteet== ==Aiheesta muualla== * 2024 Academic Ranking of World Universities (ARWU 2024) (shanghairanking.com) Luokka:Korkeakoulutus Luokka:Shanghai Luokka:Indeksit
Harold Lester Johnson

Harold Lester Johnson (1921–1980) oli yhdysvaltalainen tähtitieteilijä. Johnson kehitti 1950-luvun alussa William Wilson Morganin kanssa fotometriassa käytettävän standardoidun UBV-järjestelmän. == Lähteet == Luokka:Yhdysvaltalaiset tähtitieteilijät Luokka:Vuonna 1921 syntyneet Luokka:Vuonna 1980 kuolleet
Virantanaz

Virantanaz on vepsäläisten kansalliseepos. Teoksen on kirjoittanut vepsäläinen Nina Zaitseva. Eepoksen pohjana hän on käyttänyt vepsäläisiä myyttejä, balladeja, itkuvirsiä ja muuta kansanperinnettä. Teos ja siitä lapsille suunnattu laitos julkaistiin Soutjärven Vepsän museossa järjestetyssä tilaisuudessa 19. elokuuta 2012. Lapsille suunnatun teoksen on kuvittanut Irina Sotnikova. Teoksen on kustantanut Juminkeko-säätiö. Se on myös käännetty vepsän sukukielille suomeksi ja viroksi. Suomennoksen on tehnyt Markku Nieminen, vironnoksen Jaan Õispuu. Lisäksi teos on käännetty venäjäksi ja ranskaksi.Le Chant de l’ours. Épopée vepse par Nina Zaïtséva. Entre lacs et forêts de Carélie. Traduction française de Guillaume Gibert en collaboration avec Pierre Présumey. Illustrations Jüri Mildeberg. Paris: Borealia 2021. 144 s. == Lähteet == Luokka:Kansalliseepokset
Axel Arrhenius

Johan Axel Israel Arrhenius (14. marraskuuta 1858 Hämeenlinna – 15. lokakuuta 1950 Tukholma Ylioppilasmatrikkelissa kuolinvuosi 1952.) oli suomalainen biologian opettaja ja kasvitieteilijä.Ylioppilasmatrikkeli 1853–1899Nordisk familjebok / Uggleupplagan. 34. Ö - Öyslebö; supplement Aa - Cambon (1922) Axel Arrheniuksen vanhemmat olivat lyseonrehtori, professori Carl Jacob Arrhenius ja Elise Sucksdorff. Hän pääsi ylioppilaaksi 1877 Turun lyseosta ja valmistui Helsingin yliopistosta filosofian kandidaatiksi ja maisteriksi 1882. Arrhenius oli Nya svenska läroverketissa opettajana vuodesta 1889 alkaen ja rehtorina 1895-1903. Hän toimi biologian opettajana Lundsbergissa, Värmlandissa ja Tukholmassa 1903-1924 sekä botanistina Oslossa. Arrhenius julkaisi tutkimuksia Suomen ja Skandinavian kasvistosta ja häntä pidettiin erityisesti pajujen (Salix) asiantuntijana. Axel Arrhenius oli naimisissa vuodesta 1891 Hildegard Ottilia Ulrika Norrbomin ja avioeron jälkeen hän meni naimisiin Thora Dock Olsenin kanssa. == Julkaisuja == * Carl Linnaeus: minnestal. Lundsbergs skola, Kristinehamn 1907 == Lähteet == Luokka:Suomalaiset opettajat Luokka:Suomen oppilaitosten rehtorit Luokka:Suomalaiset kasvitieteilijät Luokka:Vuonna 1858 syntyneet Luokka:Vuonna 1950 kuolleet
Rakkomarjat

Rakkomarjat (Hernandia) on rakkomarjakasvien (Hernandiaceae) heimoon kuuluva kasvisuku. Sukuun kuuluu noin 15–30 lajia. == Lajeja == * Hernandia albiflora * Hernandia didymantha * Hernandia drakeana * Hernandia guianensis * Hernandia lychnifera * Hernandia mascarenensis * Hernandia moerenhoutiana * Hernandia nymphaeifolia * Hernandia olivacea * Hernandia sonora – karibianrakkomarja * Hernandia stenura * Hernandia stokesii * Hernandia temarii * Hernandia wendtii == Lähteet == == Aiheesta muualla == * Laji.fi: Rakkomarjat (Hernandia) Luokka:Rakkomarjakasvit
Verner Toivonen

Verner Toivonen (7. kesäkuuta 1908 Lahti – 19. helmikuuta 2004 Lahti) oli suomalainen kestävyysjuoksija. Viitattu 25.11.2020 Toivonen sijoittui 3 000 metrin estejuoksussa yhdeksänneksi Los Angelesin olympialaisissa 1932. Hän edusti Suomea kolmessa maaottelussa, lajeinaan 5 000 metrin ja 10 000 metrin juoksu. SM-kisoissa Toivonen saavutti estejuoksussa kultaa vuosina 1933 ja 1935 ja hopeaa 1930, 1931 ja 1934 sekä 5 000 metrillä hopeaa 1933. Maastojuoksun SM-kilpailuissa hän voitti pitkällä matkalla kultaa vuosina 1933–1935 ja hopeaa 1932. Pitkän matkan joukkuekilpailun kultaa hän voitti Lahden Urheilijoiden joukkueessa vuosina 1932–1935. Viestijuoksun SM- kilpailussa hän oli hopealla 4 × 1 500 metrin viestissä vuonna 1928. Viitattu 25.11.2020 Toivosen ennätys estejuoksussa oli 9.14,2 ja 5 000 metrillä 14.41,6, molemmat vuodelta 1933. Vuoden 1935 estejuoksun maailmantilastossa hän oli ykkösenä. Toivonen edusti urallaan Lahden Urheilijoita, Ruskealan Kisaa ja Sortavalan Viritystä. ==Lähteet== Luokka:Suomalaiset estejuoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1908 syntyneet Luokka:Vuonna 2004 kuolleet
Pentti Soutkari

Pentti Juhani Soutkari (4. joulukuuta 1932 Helsinki – 26. joulukuuta 2021 Heinola)Kuolinilmoitus, Pentti Juhani Soutkari, Helsingin Sanomat, No 28, sivu C17, julkaistu 30.1.2022 oli suomalainen kielentutkija ja lehtori, joka on vaikuttanut pääasiassa Ruotsissa Lundin yliopiston suomalais-ugrilaisten kielten laitoksella. Soutkari on tutkinut suomen kielen murteita ja erityisesti Värmlandin suomalaisten sekä Pohjois-Norjan kveenien murteita. Soutkari on julkaissut myös bibliografioita ja elämäkertaesityksiä virolaisesta kielitieteilijästä Julius Mägistestä. Soutkari jäi eläkkeelle Lundin yliopistosta 1990–luvun lopulla ja ryhtyi laatimaan Heinolan murrekirjaa.Tekijäpula jarruttaa murrekirjan laadintaa, Länsi-Savo, No 13, sivu 14, julkaistu 15.1.1997 Pro Finlandia–mitalien 1982 jaon yhteydessä Soutkarille myönnettiin I luokan ritarimerkki.I luokan ritarimerkki, Soutkari, Pentti Juhani, ulkomaanlehtori, Lund, Uusi Suomi, No 43, sivu 17, julkaistu 14.2.1982 Pentti Soutkarin poika on muusikko ja runoilija Martti Soutkari (s. 1958). == Julkaisuja == * Julius Mägisten julkaisut vuosina 1922–1960: Veröffentlichungen von Julius Mägiste 1922–1960. Helsinki 1961 * Näytteitä Suomen murteista; kirj. Pertti Virtaranta ja Pentti Soutkari. Tietolipas 34. Suomalaisen Kirjallisuuden Seura, Helsinki 1964 * Ikaalisten murretta. Kotimaisten kielten tutkimuskeskuksen julkaisuja 32. Helsinki 1985 * Vermlannin murretta. Kotimaisten kielten tutkimuskeskuksen julkaisuja 109. Edita, Helsinki 1999 == Toimituksia == * Suomalainen murrelukemisto; toim. Veikko Ruoppila ja Pentti Soutkari. Suomalaisen Kirjallisuuden Seuran toimituksia 261. Helsinki 1959, 2. painos 1968 * Castrenianum: the centre of research into Finnish and its related languages; toimituskunta Pertti Virtaranta, Terho Itkonen ja Pentti Soutkari. Suomalais-ugrilainen seura, Helsinki 1965 == Lähteet == Luokka:Suomalaiset kielitieteilijät Luokka:Murteentutkijat Luokka:Ruotsinsuomalaiset henkilöt Luokka:Vuonna 1932 syntyneet Luokka:Vuonna 2021 kuolleet
Hasso

Hasso tarkoittaa seuraavia henkilöitä: == Etunimi == * Hasso Krull (s. 1964), virolainen runoilija * Hasso von Manteuffel (1897–1978), saksalainen panssarikenraali ja poliitikko == Sukunimi == * Anatol Hasso (1917–2001), suomalainen pesäpalloilija * Harry Hasso (1904–1984), ruotsalainen elokuvaohjaaja, elokuvaaja ja näyttelijä Luokka:Etunimet Luokka:Sukunimet
Arthur Young

Arthur Young (1741–1820) oli englantilainen maanviljelijä ja talouskirjailija. Tutustuakseen maatalouteen Young matkusteli laajalti Britanniassa, Irlannissa, Ranskassa, Espanjassa ja Italiassa. Näillä matkoilla tekemänsä havainnot hän julkaisi 1768–1770 kirjoina, joita käännettiin useille kielille. Kirjoista saa käsityksen siitä, mikä oli maatalouden tila suuressa osassa Eurooppaa vähän ennen Ranskan vallankumousta.Young, Arthur. Tietosanakirja osa 10. Tietosanakirja-osakeyhtiö 1917Young, Arthur, Nordisk familjebok 33. 1922 Teoksilla Farmer’s letters to the people of England (1768) ja Farmer’s calendar (1772) hän levitti ajatuksiaan laajalti. Tour in Ireland (1780) kuvaa Irlannin tilannetta eri näkökulmista. Arvokkaimpia ovat hänen kuvauksensa A six months tour through the north of England (1768) ja Travels during the years 1787, 1788 and 1789, undertaken more particularly with a view of ascertaining the cultivation, wealth, resources and national prosperity of the kingdom of France (1792), jossa hän kuvaa vuosina 1787–1789 matkaansa Ranskassa, pääasiassa ratsain. Hän tarkkaili maanviljelyksen tilaa sekä poliittisia ja yhteiskunnallisia asioita ennen vallankumouksen puhkeamista. Youngin teoreettis-taloudellinen pääteos on Political arithmetic (1774). Young julkaisi vuodesta 1784 maatalousalan lehteä Annals of agriculture. Hän vaikutti erityisesti apilan ja juurikkaiden viljelyn aloittamiseen sekä yhteismaiden jakamiseen yksityismaiksi. == Lähteet == ==Aiheesta muualla== Luokka:Englantilaiset tietokirjailijat Luokka:Maanviljelijät Luokka:Vuonna 1741 syntyneet Luokka:Vuonna 1820 kuolleet
Lamminpää (täsmennyssivu)

Lamminpää voi tarkoittaa seuraavia: * Lamminpää, Tampereen kaupunginosa == Sukunimi == * Anja Lamminpää (s. 1931), suomalainen koripalloilija * Lauri Lamminpää (1919–2003), suomalainen sotakirjailija
Toivi

Toivi on suomalainen etunimi, joka on annettu tammikuuhun 2025 mennessä alle 74 miehelle ja alle 126 naiselle. == Tunnettuja Toiveja == ===Miehiä=== * Toivi Kokkola (1912–1973), kilpapyöräilijä ===Naisia=== * Toivi Väre, o.s. Suomela (1923–1992), kirjailija == Lähteet == Luokka:Etunimet
Sigyn Alenius

Sigyn Emilie Alenius-Christensen (15. heinäkuuta 1912 Pietari – 8. kesäkuuta 1992 Kööpenhamina) oli suomalainen Tanskassa asunut toimittaja ja ulkomaankirjeenvaihtaja.Uppslagsverket Finland : Alenius Sigyn Alenius oli Hufvudstadsbladet-lehden palveluksessa vuodesta 1934 lähtien ja hänestä tuli lehden Kööpenhaminan kirjeenvaihtaja 1950. Alenius toimi myös Yleisradion kirjeenvaihtajana Kööpenhaminassa 1953–1990 ja hän kirjoitti lisäksi Suomen tapahtumista tanskalaisiin lehtiin. Alenius kirjoitti myös Uuteen Suomeen ja Aamulehteen sekä laati kolumneja Astra-aikakauslehteen. == Julkaisuja == * Finland efter vapenstilleståndet 1944: en kort översikt. Söderström, Helsingfors 1947, ilmestyi englanniksi nimellä Finland between the armistice and the peace. Söderström, Helsingfors 1947 == Lähteet == == Aiheesta muualla == * Sigyn Alenius : Tanskan olutlakon seuraukset, Alkoholipolitiikka 5/1965, Julkari sosiaali- ja terveysministeriön hallinnonalan avoin julkaisuarkisto Luokka:Suomalaiset toimittajat Luokka:Ulkomaankirjeenvaihtajat Luokka:Vuonna 1912 syntyneet Luokka:Vuonna 1992 kuolleet Luokka:Pietarinsuomalaiset henkilöt
Germaniumtetrakloridi

Germaniumtetrakloridi (GeCl4) on germaniumin ja kloorin muodostama epäorgaaninen molekyyliyhdiste. Yhdistettä käytetään germaniumin, muiden germaniumyhdisteiden ja optisten kuitujen valmistuksessa. ==Ominaisuudet== Huoneenlämpötilassa germaniumtetrakloridi on väritöntä nestettä. Se reagoi veden kanssa hydrolysoituen germaniumdioksidiksi ja välivaiheina muodostuu germaniumkloridioksideja. Yhdiste liukenee moniin orgaanisiin liuottimiin esimerkiksi etanoliin, dietyylieetteriin, asetoniin, bentseeniin ja tetrakloorimetaaniin. Emäksisissä olosuhteissa se voi reagoida alkoholien kanssa. Germaniumtetrakloridi on Lewis-happo ja muodostaa useita kompleksiyhdisteitä esimerkiksi heksaklorogermanaatti-ionin ([GeCl6]2-). Germaniumtetrakloridi voidaan pelkistää germaniumin avulla germaniumdikloridiksi ja litiumalumiinihydridillä germaaniksi.Jean Scoyer, Hélian Guislain & H. Uwe Wolf: Germanium and Germanium Compounds, Ullmann's Encyclopedia of Industrial Chemistry, John Wiley & Sons, New York, 2000. ==Valmistus ja käyttö== Germaniumtetrakloridia valmistetaan germaniumin ja kloorin välisellä reaktiolla tai yleisemmin germaniumdioksidin ja vetykloridin välisellä reaktiolla. :Ge + 2 Cl2 → GeCl4 :GeO2 \+ 4 HCl → GeCl4 \+ 2 H2O Germaniumtetrakloridia voidaan käyttää puhtaan germaniumin valmistuksessa. Lisäksi siitä valmistetaan useita germaniumyhdisteitä, esimerkiksi organogermaniumyhdisteitä, ja germaniumoksidipohjaisia optisia kuituja. ==Lähteet== Luokka:Germaniumyhdisteet Luokka:Kloridit
Furness

Furness on niemimaa ja Cumbrian osa luoteis-Englannissa, Irlanninmeren rannikolla. ==Maantiede== Furness koostuu kahdesta pääosasta: ala-Furness (Low Furness), ja ylä-Furness (High Furness). Ala-Furness eli Furnessin niemimaa on suhteellisen alavan nummen peittämä niemi. Sen länsipuolella on Duddon-joen suisto, ja itäpuolella Levan-joen suisto ja Morecambenlahti. Alueella on maataloutta, kyliä ja niemen lounaiskärjessä Barrow-in-Furnessin satama- ja teollisuuskaupunki. Niemimaan eteläkärjessä on Walneyn saari, sekä joukko pienempiä saaria. Ylä-Furnessin alue on harvaan asuttua, mäkistä ylänköä. Se ulottuu Englannin järviseudulle, missä sen rajoina ovat Duddon, Levan ja Windermeren järvi. Tällä alueella sijaitsee Furness Fellsin vaaraseutu, jonka korkein huippu on 803 m. korkuinen Old Man of Coniston. ==Historia== Furness on historiallisesti kuulunut Lancashireen pohjoisena eksklaavina, aina vuoteen 1974 asti jolloin Cumbrian hallinnollinen kreivikunta luotiin. Furnessin sisterssiläinen ja Conisheadin augustinolainen luostari olivat keskiajalla seudun tärkeimmät maanomistajat, ja Furnessin apotit mm. rakensivat Dalton Castlen ja Piell Castlen linnat puolustamaan niemimaata skotlantilaisten tekemiltä ryöstöretkiltä. Luostarien lakkauttamisen jälkeen Furness siirtyi Lancasterin herttuakunnan hallintaan. Furnessissa on louhittu hematiittimalmia aina roomalaisajoista alkaen, mutta alueen teollistuminen pääsi vauhtiin vasta 1800-luvulla. Rautateollisuuden tarpeita palvelemaan rakennettiin rautatie, ja Barrow-in-Furness kasvoi nopeasti alueen suurimmaksi kaupungiksi. 1800-luvun loppupuolella siitä muodostui erityisesti laivanrakennuksen ja telakkateollisuuden keskus. Barrow-in-Furness Encyclopedia Britannica Samaan aikaan Ylä-Furness sai osansa Järviseudun turismin lisääntymisestä 1800-luvun lopulla, osittain William Wordsworthin, John Ruskinin ja Beatrix Potterin teosten ansiosta. ==Galleria== Tiedosto:Jubilee.JPG|Jubilee Bridge, Barrow Islandin ja Walneyn välillä Tiedosto:ConisheadPriory.JPG|Conishead Priory, lähellä Ulvertonia. Tiedosto:The White House And The Castle.jpg|Piel Island ja Piel Castlen rauniot Tiedosto:Looking over bracken slopes to Longfield Wood and Heathwaite Moss - geograph.org.uk - 667080.jpg|Talvisia maisemia Broughtonin lähistöltä Tiedosto:Ascent of Coniston Old Man (1) - geograph.org.uk - 1540675.jpg|Old Man of Coniston nähtynä Conistonin kylästä Tiedosto:Lake Coniston - geograph.org.uk - 10174.jpg|Coniston Water -järvi järviseudulla Tiedosto:On Latterbarrow - geograph.org.uk - 1160333.jpg|Näkymä Windermerelle Latterbarrow'sta ==Lähteet== == Aiheesta muualla == Luokka:Cumbrian maantiede Luokka:Englannin niemet ja niemimaat